google/wiki40b huggingface dataset:
Adolf Heyduk

Život

Narodil sa 6. júna 1835 v Rychmburku (dnes Předhradí u Skutče) v rodine stolára. Od roku 1850 študoval na reálke v Prahe, ktorú ukončil v roku 1854. Potom na želanie rodičov rok študoval techniku v Brne a potom prestúpil na techniku do Prahy (1855). O dva roky neskôr sa zoznamuje s Janom Nerudom, s ktorým nadviazal blízke priateľstvo. Štúdium ukončil roku 1859, stal sa učiteľom na pražskej reálke, už roku 1860 odišiel učiť kreslenie a staviteľstvo na vyššiu reálku do Písku, kde žil až do svojej smrti. Mesto Písek ho očarilo a rýchlo sa tu udomácnil. V roku 1896 bol menovaný školským úradníkom.
V roku 1876 prijal miesto na I. reálnom gymnáziu v Prahe, tu sa stal predsedom literárnej časti Umělecké besedy. Roku 1877 sa vrátil do Písku, kde sa toho istého roku oženil so svojou o 25 rokov mladšou žiačkou Emílipu, dcérou predného píseckého reštaurátora Reinera. V nasledujúcich rokoch sa stal dvojnásobným otcom, ale obe udalosti skončili rodinnou tragédiou. Roku 1878 zomrela jeho prvá dcéra Jarmila ešte pred pokrstením vo veku troch mesiacov. Na krstiny prišiel do Písku aj jeho dlhoročný kamarát Jan Neruda, ktorý sa mal stať kmotrom. Vzhľadom na predčasné úmrtie ale ku krstu nedošlo a táto smutná udalosť inšpirovala Nerudu k spísaniu Balady dětské. Druhá dcéra Liduška zomrela vo veku štyroch rokov roku 1884.
Mal veľmi silný vzťah k Slovensku, ktoré často navštevoval a mal tu veľa priateľov. Vedľa Slovenska cestoval tiež do Talianska alebo na Kaukaz, kde mal časť svojej rodiny. Žil tu jeho synovec, agronóm Jaroslav Hejduk, prvý zástavník Českej družiny v ruských légiách.

Život v Písku

V roku 1900 si nechal postaviť v Písku vlastný dom podľa návrhu architekta Jana Koulu, ktorý je v súčasnosti sčasti v starostlivosti Prácheňského múzea. V budove sa nachádza pamätník Adolfa Heyduka, v ktorom je možné zhliadnuť Heydukovu pracovňu, jedáleň a salón s dobovou tematikou.

V slobodnom štáte

Adolf Heyduk sa ako jediný významný básnik Nerudovej generácie dočkal samostatného a slobodného československého štátu, o ktorý jeho generácia usilovala. V roku 1920 pri príležitosti jeho 85. narodenín mu bol osobne zablahoželať aj prvý prezident Tomáš Garrigue Masaryk v jeho byte v Písku. Heyduk zomrel 6. februára 1923 v Písku a je pochovaný na Vyšehradskom cintoríne v Prahe.

Dielo

Jeho celoživotné dielo je značne rozsiahle a má asi 60 básnických zbierok – väčšina z nich je málo známa, tisíce veršov v dobovej tlači, zborníkoch, časopisoch atď. Pre jeho diela je typická piesňová forma – mnoho jeho diel bolo zhudobnených, preto bol nazvaný Pootavským slavíkem. Častou témou mu bola juhočeská a slovenská príroda, láska k žene a deťom.
Do roku 1884 (úmrtia jeho druhej dcéry) sú jeho básne optimistické, po tejto tragédii sú jeho diela pochopiteľne pesimistické a smutné. Verše vydané po tomto roku sa považujú za kvalitnejšie.
Nasledujúci prehľad čerpá z a zahŕňa teda len prehľad diela do roku 1915.
Množinová operácia

Množinová operácia je operácia definovaná na určitom systéme množín, spravidla na systéme všetkých podmnožín danej množiny, ktorá každej usporiadanej dvojici množín z daného systému priraďuje opäť množinu z danej množiny, napr. ak množina A je podmnožinou množiny B, tak prienik množín A a B je množina A.
Sainte-Maxime

Poloha

Obec má rozlohu 81,61 km². Najvyšší bod je položený 532 m n. m. a najnižší bod 0 m n. m.

Zemepisná poloha

Obec leží na brehu mora, na severnom brehu zálivu Saint-Tropez. Pred mistrálom je chránená kopcami masívu Massif des Maures a situovaná smerom na juh. Malá rieka Préconil preteká východnou časťou obce a vlieva sa do mora.

Obyvateľstvo

Počet obyvateľov obce je 13 337 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Savin (Vienne)

Poloha

Obec má rozlohu 18,8 km². Najvyšší bod je položený 142 m n. m. a najnižší bod 72 m n. m.

Obyvateľstvo

Počet obyvateľov obce je 883 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cintegabelle (obec)

Poloha

Obec má rozlohu 52,92 km². Najvyšší bod je položený 302 m n. m. a najnižší bod 185 m n. m.

Obyvateľstvo

Počet obyvateľov obce je 2 624 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Meurville

Poloha

Obec má rozlohu 16,35 km². Najvyšší bod je položený 317 m n. m. a najnižší bod 180 m n. m.

Obyvateľstvo

Počet obyvateľov obce je 177 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Milesse

Poloha

Obec má rozlohu 10,41 km². Najvyšší bod je položený 129 m n. m. a najnižší bod 48 m n. m.

Obyvateľstvo

Počet obyvateľov obce je 2 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irisbus Citybus 18M

Konštrukcia

Kĺbová verzia Citybusu, Citybus 18M (číslo znamená približnú dĺžku v metroch), konštrukčne vychádza zo štandardného vozidla Citybus 12M. Ide o trojnápravový nízkopodlažný autobus s polosamonosnou karosériou, ktorá bola najprv zmontovaná do skeletu a potom prešla ošetrením proti korózii (kataforéza), nalakovaním a oplechovaním. Karoséria sa skladá z dvoch častí, ktoré sú navzájom spojené kĺbom a krycím mechom. Rám podvozku je vytvorený z oceľových nosníkov a priečok, bočnice a strecha sú vyrobené zo zváraných ťahaných profilov a oplechované. Zatiaľ čo zadné čelo tvorí jeden panel sklolaminátu, predné čelo je vyrobené z uzavretých profilov, ktoré sú pokryté plechom a plastom. Motor a prevodovka sú umiestnené v mohutnej zadnej časti, hnacou nápravou je zadná. Okná sú lepené, len predné sklo je uchytené v gumovom profile. V pravej bočnici sa nachádzajú štyri dvojkrídle skladacie dvere, v každom článku vždy dvoje. Priestor pre kočík je umiestnený u druhých a tretích dverách. Sedačky pre cestujúcich sú plastové čalúnené. Výška podlahy je v celom prednom článku a pri tretích dverách 320 mm nad vozovkou, v zadnej časti zadného článku postupne prechádza až na 550 mm. Nástupnú výšku môže vodič ešte znížiť pomocou tzv. kneelingu (naklonenie vozidla pre jednoduchšie nastupovanie).
V roku 2004 bol interiér vozidla zmodernizovaný. Kĺbový variant Citybusu bol vyrábaný tiež vo verzii CNG (pohon zemným plynom). Karoséria Citybusu 18M bola tiež použitá pre prototyp trolejbusu Škoda 25Tr Irisbus.

Výroba a prevádzka

Vo Francúzsku boli kĺbové Citybusy vyrábané už od 90. rokov 20. storočia. Prvý český Citybus 18M opustil brány Karosy v roku 2001, od roku 2002 nasledovala sériová výroba, ktorá bola ukončená roku 2005. Vtedy bol Citybus 18M nahradený modelom Irisbus Citelis 18M.
V Česku jazdia kĺbové Citybusy (např. Hradec Králové, Tábor, Ústí nad Labem, Zlín), najviac ich je v prevádzke v Prahe. Na Slovensku byly Citybusy 18M dodány do Prešova a Spišské Nové Vsi.
Thanatos (boh)

Thanatos alebo Tanatos (starogr. Θάνατος – Thanatos, lat. Mors) bol v gréckej mytológii boh smrti a sama smrť, syn bohyne Nykty a boha podsvetnej večnej tmy Tartara.
Srdce mal zo železa, čierne chladné krídla a nepoznal súcit ani zľutovanie; koho uchvátil, bol beznádejne stratený. Vzbudzoval hrôzu. Keď sa dostavil deň smrti určený osudom, Thanatos sa dostavil k danej osobe, vzal jej dušu, odniesol ju do podsvetia a odovzdal ju bohovi Hádovi.
Len dvom smrteľníkom – Heraklovi a Sizyfovi – sa podarilo nad Thanatom vyhrať.
Saint-André-de-la-Marche

Poloha

Obec má rozlohu 11,03 km². Najvyšší bod je položený 114 m n. m. a najnižší bod 42 m n. m.

Obyvateľstvo

Počet obyvateľov obce je 2 843 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veyrins-Thuellin

Poloha

Obec má rozlohu 11,56 km². Najvyšší bod je položený 322 m n. m. a najnižší bod 204 m n. m.

Obyvateľstvo

Počet obyvateľov obce je 1 856 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Revigny

Poloha

Obec má rozlohu 6,51 km². Najvyšší bod je položený 574 m n. m. a najnižší bod 335 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luhačovice

Dejiny

Prvé stopy slovanského osídlenia v tomto kraji sú doložené už v 7. a 8. storočí, čo dosvedčujú archeologické nálezy v Oboře u Luhačovic. Najstaršia písomná zmienka o Luhačoviciach pochádza z roku 1412, na mesto bolo povýšené 3. júna 1936.
Vicq-sur-Nahon

Poloha

Obec má rozlohu 49,08 km². Najvyšší bod je položený 191 m n. m. a najnižší bod 101 m n. m.

Obyvateľstvo

Počet obyvateľov obce je 775 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dreux

Poloha

Mesto má rozlohu 24,27 km². Najvyšší bod je položený 139 m n. m. a najnižší bod 75 m n. m.

Obyvateľstvo

Počet obyvateľov je 30 536 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Saint-Bernard (Ain)

Polohopis

Saint-Bernard má rozlohu 3,15 km². Najvyšší bod je položený 198 m n. m. a najnižší bod 167 m n. m.

Obyvateľstvo

Saint-Bernard má 1383 obyvateľov (2009).
Graf vývoja obyvateľstva:
Zdroje: INSEE
Markušovské steny

Polohopis

Markušovské steny sa vypínajú približne 700 až 1700 m východne a severovýchodne od železničnej zastávky v Markušovciach v Hornádskej kotline. Pamiatka je prístupná  značkou z Markušoviec alebo Matejoviec nad Hornádom.

Národná prírodná pamiatka Markušovské steny

Rozloha rezervácie je 134 400 m², ochranné pásmo nie je stanovené. Ochranný stupeň je číslo 4. Pamiatka bola vyhlásená v roku 1976 Okresným národným výborom v Spišskej Novej Vsi. V súčasnosti ju spravuje Štátna ochrana prírody Správa Národného parku Slovenský raj. Účelom je ochrana „výrazných geomorfologických útvarov v paleogénnych vrstvách Hornádskej kotliny, dôležitých z vedeckovýskumného, náučného a kultúrno-výchovného hľadiska. Výsledkom nerovnomerného zvetrávania vrstiev sú esteticky významné skalné útvary“.
V NPP sa nachádza Markušovský skalný hríb, vysoký 8 metrov. Báza hríbu je tvorená zlepencami. Vytvorilo ho zvetrávanie ako aj riečna erózia Hornádu. Ku skalnému hríbu vedie náučný chodník.
Jiří Brady

Život

Jiří Brady sa narodil do židovskej rodiny Markéty a Karla Bradyových. Mal o tri roky mladšiu sestru Hanu (1931 – 1944). V roku 1941 bola ich matka zatknutá gestapom a deportovaná do Ravensbrücku. V septembri toho istého roku bol zatknutý aj ich otec, ktorý bol poslaný do Osvienčimu, kde v júli 1942 zahynul. Súrodenci zostali nakrátko u svojej tety a strýka (katolíka), deportovaní boli v máji 1942 do Terezína. Brady bol v Terezíne na izbe číslo 1 v objekte L417, kde vydávali časopis Vedem, do ktorého občas písal články, a pracoval tu ako inštalatér. Žili tam až do jesene 1944, kedy boli rozdelení a odvezení do Osvienčimu. Brady odišiel 27. septembra spoločne s Petrom Ginzom a Zdeňkom Ornestom. Hana odišla 23. októbra a čoskoro potom zomrela v plynovej komore. Brady bol prevezený do pobočného tábora Gliwice, kde pracoval na opravách železničných vozňov. V januári 1945 sa mu podarilo počas pochodu smrti utiecť. Zostal na ceste až do mája toho roku, kedy sa dostal k príbuzným v Novom Meste na Morave, od ktorých sa dozvedel, že jeho rodičia zahynuli.
V roku 1949 emigroval do Rakúska, odkiaľ sa dostal v roku 1951 do Kanady. Pomáhal tu ďalším emigrantom, s jedným založil úspešnú inštalatérsku firmu. Obhajoval tiež ľudské práva a vydával svedectvo o hrôzach holokaustu. V roku 1990 zorganizoval zbierku pre Lidové noviny na kúpu nových tlačiarenských strojov (vybralo sa zhruba 100 000 dolárov). V roku 1995 pomohol, aby v USA vyšla kniha Marie Rút Křížkovej, Kurta Jiřího Kotouče a Zdeňka Ornesta Je mojí vlastí hradba ghett? v anglickom preklade We Are Children Just the Same: Vedem, the Secret Magazine by the Boys of Terezín.
Jiří Brady vystúpil v dokumentárnom filme Hanin kufrík z roku 2009, ktorý pojednáva o jeho sestre Hane.
Podľa svojho tvrdenia bol v roku 2016 informovaný, že bude pri príležitosti štátneho sviatku 28. októbra 2016 prezidentom republiky Milošom Zemanom vyznamenaný Radom T. G. Masaryka, prezident však uviedol, že žiadny návrh nikdy nepodal. Bradyho príbuzný, český minister kultúry Daniel Herman však tvrdí, že ide o dôsledok toho, že sa stretol s dalajlámom a že informáciu má od samotného prezidenta. Podľa prezidentovho hovorcu Jiřího Ovčáčka však s Bradym iba telefonoval riaditeľ prezidentského protokolu Jindřich Forejt, ktorý podľa Ovčáčkových slov len „indikoval niektoré údaje, ako to robí každý rok.“
V noci na 12. januára 2019 umrel na zlyhanie srdca.

Rodina

V Kanade sa Brady dvakrát oženil a stal sa otcom troch synov a dcéry.
Bradyho otec Karel mal brata Viktora. Viktorova dcéra je matkou českého ministra kultúry Daniela Hermana. Jiří Brady je tak bratrancom Hermanovej matky.
Žilinský regionálny integrovaný dopravný systém

Žilinský regionálny integrovaný dopravný systém (ŽRIDS) je integrovaný dopravný systém na Slovensku v Žilinskom samosprávnom kraji, vzniknutý v roku 2003. Spočíva v tarifnom pridružení železničnej trati ŽSR č. 126 Žilina - Rajec k systému mestskej hromadnej dopravy v Žiline.

Zapojenie železničnej trate do systému

Dnešný ŽRIDS začal vznikať v roku 2003 po zrušení osobnej dopravy na trati č. 126 Žilina - Rajec. Mesto Žilina, Žilinský samosprávny kraj a obce pri trati zahájili spoluprácu so Slovenskou investičnou a realitnou spoločnosťou a. s. (SIRS). Od februára do apríla 2003 prevádzkovala osobnú dopravu na trati priamo SIRS, potom dopravu prevzala Železničná spoločnosť Slovensko na základe zmluvy so SIRS. Táto trať bola prvá z 26 slovenských tratí so zastavenou osobnou dopravou, kde bola osobná doprava obnovená.
Od 30. apríla 2003 bol cestovný poriadok na trati previazaný s cestovným poriadkom žilinskej mestskej linky č. 2.
Od jeseni 2003 boli do všetkých motorových aj vlečných vozňov na trati nainštalované strojčeky na označovanie lístkov pre lístky mestskej hromadnej dopravy, čím fakticky vznikol integrovaný dopravný systém ŽRIDS. Je tu zavedený samoobslužný systém odbavovania cestujúcich, teda cestujúci je povinný si bezodkladne po nástupe do vlaku označiť svoj cestovný lístok.
Neskôr bola na trati zavedená zónová tarifa.
Arzal

Poloha

Obec má rozlohu 23,44 km². Najvyšší bod je položený 62 m n. m. a najnižší bod 0 m n. m.

Obyvateľstvo

Počet obyvateľov obce je 1 401 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Darois

Poloha

Obec má rozlohu 8,12 km². Najvyšší bod je položený 542 m n. m. a najnižší bod 340 m n. m.

Obyvateľstvo

Počet obyvateľov obce je 439 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Dzurilla

Klubový hokej

Brankár Slovana Bratislava (1957 – 73), Rudé hvězdy (Komety) Brno (1973 – 78), Augsburger EV (1978 – 79) a SC Riessersee (1979 – 82). V najvyššej hokejovej súťaži odchytal počas 19 sezón 571 zápasov.

Reprezentácia

V reprezentácii ČSSR nastúpil 139 ráz, štartoval na jedenástich majstrovstvách sveta. Majster sveta z rokov 1972 a 1976 – 77. Držiteľ striebornej medaily zo ZOH 1968 a bronzových medailí zo ZOH 1964 a 1972. Najlepší brankár MS v roku 1965. Nezabudnuteľnými sú jeho výkony na Kanadskom pohári 1976, ako aj na Majstrovstvách sveta 1977.

Trénerská činnosť

Bol trénerom Brna, Slovana a Düsseldorfer EG.

Sieň slávy

V roku 1998 sa stal členom Siene slávy IIHF a v roku 2002 členom Siene slávy slovenského hokeja.
Sommette-Eaucourt

Poloha

Sommette-Eaucourt má rozlohu 6,28 km². Najvyšší bod je položený 76 m n. m. a najnižší bod 61 m n. m.

Obyvateľstvo

Sommette-Eaucourt má 150 obyvateľov (2009).
Graf vývoja obyvateľstva:
Zdroje: INSEE
KDE Plasma 5

KDE Plasma 5 je piatou a súčasnou generáciou pracovného prostredia vytvoreného KDE primárne pre systémy Linux. KDE Plasma 5 je nástupcom KDE Plasma 4 a bola prvýkrát vydaná 15. júla 2014. Obsahuje novú predvolenú tému, známu ako „Vánok“, ako aj zjednotenie prostredia naprieč rôznymi zariadeniami. Grafické rozhranie bolo plne migrované na QML, ktorý využíva OpenGL pre hardvérovú akceleráciu, čo malo za následok lepší výkon a zníženú spotrebu energie.
Plazma KDE 5 je vytvorená s použitím Qt 5 a KDE Frameworks 5.
Zlepšuje podporu pre HiDPI displeje a dodáva zjednotenégrafické prostredie, ktoré sa môže prispôsobiť podľa používaného zariadenia. Verzia 5.0 tiež obsahuje novú predvolenú tému, prezývanú „Vánok“. Zmeny vo vnútri zahŕňajú migráciu na nový, plne hardvérovo akcelerovaný grafický balík, s použitím OpenGL(ES) . Plazma 5 dokončuje migráciu  KDE Plasma 4 na QtQuick.

Systémy okien

KDE Plasma 5 využíva X Window System, ale podpora pre Wayland je vo vývoji. Počiatočná podpora pre Wayland bola sprístupnená vo verzii 5.4. Stabilná podpora pre základnú reláciu Wayland bola poskytnutá vo vydaní 5.5 (december 2015).

Vývoj

Od rozdelenia KDE Software Compilation na KDE Plasma, KDE Frameworks a KDE Applications sa každý podprojekt môže vyvíjať vlastným tempom. KDE Plasma 5 má vlastný plán vydaní, s novými funkciami vydanými každé tri až štyri mesiace a opravnými vydaniami v priebehu mesiaca.

História

Prvá Plasma 5 Technology Preview (v tom čase nazvaná Plasma 2) bola vydaná 13. decembra 2013. Dňa 15. júla 2014 bola vydaná prvá verzia - Plazma 5.0 - uzrela svetlo sveta.
Plazma 5 nahradila na jar 2015 Plasma 4 v mnohých populárnych distribúciách, ako napríklad Fedora 22, Kubuntu 15.04, a openSUSE Tumbleweed.

Vydania

Vydania nových funkcií sa vydávajú každé štyri mesiace a opravné vydania v priebehu nasledujúcich mesiacov. Od verzie 5.8 LTS KDE plánuje podporovať každú novú verziu LTS 18 mesiacov s opravami chýb, zatiaľ čo nové pravidelné vydania budú mať nové funkcie.
Letuchovité

Letuchovité alebo poletuchovité (Cynocephalidae, Galeopithecidae, Colugidae, Galeopteridae) sú jediná recentná čeľaď letúch.
Domorodé označenie letuchy indomalajskej je „kolugo“. Vývojovo sú letuchy príbuzné s primátmi.

Charakteristika

Letuchy dosahujú veľkosť mačky, majú veľké oči, končistý nos, silné pazúry na lezenie. Oči sú namierené dopredu, zabezpečujú dokonalé priestorové videnie a orientáciu v priestore.
Sú to nočné živočíchy, deň prespia v dutinách, pritlačené na kmeň alebo zavesené na vetvách..
Charakteristickým znakom je kožná široká blana (patagium) lemujúca celé telo od krku po koniec chvosta. Je natiahnutá aj medzi prstami. Roztiahnuté patagium letuchám umožňuje plachtiť do pomerne veľkej vzdialenosti (aj 130 m so stratou výšky iba 10 m) zo stromu na strom. Patagium roztiahnu po skoku zo stromu tak, že roztiahnu nohy a ruky. Smer letu sa mení pomocou svaloviny v kožnom leme. Patagium je pokryté hnedastou alebo sivou srsťou s nepravidelnými škvrnami a pre nehybné letuchy pritlačené k vetvám je výborným krycím zafarbením. Na rozdiel od netopiera letucha nelieta, iba plachtí.
Bývajú v dažďových lesoch juhovýchodnej Ázie. Žijú samotársky, prípadne v malých voľných skupinách. Rodia jediné mláďa zavesené na matke (aj počas plachtenia).
Sú bylinožravé, živia sa lístím, púčikmi, výhonkami, kvetmi a plodmi.
Senlecques

Poloha

Obec má rozlohu 2,01 km². Najvyšší bod je položený 206 m n. m. a najnižší bod 170 m n. m.

Obyvateľstvo

Počet obyvateľov obce je 244 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Erato (dcéra Danaa)

Erato alebo Erató (starogr. Ἐρατὼ – Erato/iný prepis: Erató) je v gréckej mytológii dcéra líbyjského kráľa Danaa a jeho manželky Polyxo.
Erato bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Erato za manžela vybrali Bromia, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Erato a aj ostatné jej sestry príkaz otca splnili a bohovia ich poí smrti za tento hrozný skutok odsúdili na večný trest nosiť v podsvetí do deravého suda vodu.
Leonard Bernstein

Životopis

Absolvoval Harvard University, potom Curtisov inštitút vo Philadelphii, kde bol najnadanejším žiakom Fritza Reinera. Roku 1942 sa presťahoval do New Yorku, kde sa mu príliš nedarilo. Počul ho hrať básnik Irving Caesar, Bernstein mu hrou pripomínal bývalého kolegu George Gershwina, preto mu Caesar našiel prácu, opisoval noty.
Počas dvoch rokov napísal balet Fancy Free (Nezamilovaný), na Broadwayi uspel s muzikálom On the Town (O meste) a v 25 rokoch debutoval ako dirigent v Newyorskej filharmónii v Carnegie Hall, keď zaskakoval za chorého kolegu.
Koncom 40. a začiatkom 50. rokov napísal muzikály Candide, Wonderful Town (Nádherné mesto), West Side Story, hudbu k filmu Elia Kazana On The Waterfront (V prístave) a balet Age of Anxiety (Vek úzkosti).
Od roku 1958 riadil Newyorskú filharmóniu, oživil a propagoval diela zabúdaného Gustava Mahlera a Carla Nielsena. Do repertoáru zaradil aj veľa súčasnej hudby. Roku 1969 odišiel z filharmónie, ale naďalej zostal jej častým hosťom. Udržoval styky s mnohými svetovými filharmóniami.
Účinkoval v mnohých hudobných programoch, ktoré si získali veľkú popularitu. Vážnu hudbu v nich prezentoval ako zábavnú a vzrušujúcu a vysvetľoval veľa skladieb. Vo svojej tvorbe často spájal prvky džezovej a populárnej hudby s tradičnými hudobnými formami.
Zomrel vo veku 72 rokov na zápal pľúc.
Adam Hicks

Herectvo

Objavil sa aj vo filme "Mostly Ghostly: Who Let the Ghosts Out?" spolu s ďalšími "hviezdami" spoločnosti Disney. V roku 2009 získal rolu Luthera v seriáli Zeke & Luther. V roku 2011 si zahral Wendella "Wena" Gifforda vo filme Lemonade Mouth. Hovorí sa že Hicks by mal nahradiť Mitchela Mussoa v seriáli "Pair of Kings".

Hudba

Hicks vydal remake pesničky od MC Hammer "U Can't Touch This". Naspieval ho s ním Daniel Curtis Lee. The music video for the song was shown June 29, 2009 on Disney XD. Taktiež urobil remix piesne "In the Summertime" od Munga Jerryho. Ku koncu roka napísal a naspieval pieseň "Happy Universal Holidays" s Ryan Newman. Na začiatku roka 2011 vydal pieseň "Dance For Life" ktorú s ním naspieval Drew Seeley. Pieseň bola použitá v seriáli "Shake It Up" vysielanom na stanici Disney Channel. Hicks je spoluautorom piesní "Determinate", "Breakthrough" a "High Wire" ktoré boli použité vo filme "Lemonade Mouth". Hicks naspieval pieseň z názvom "We Burnin' Up" s Chrisom Brochuom, ktorá bola vydaná v roku 2011. 15. septembra 2011 vydal pieseň "Las Vegas (My City)". V súčasnej dobe má zmluvu z vydavateľstvom Walt Disney Records.
Svetová socialistická sústava

Svetová socialistická sústava alebo socialistické spoločenstvo bolo (z pohľadu socialistických krajín) sociálno-ekonomické spoločenstvo (v abstraktnom zmysle slova) všetkých socialistických krajín, ktoré spájala spoločná „socialistická cesta vývoja“ a charakterizovala jednota základných záujmov a cieľov, ako aj rovnaký typ hlavných politických a ekonomických štruktúr.
Rozpadla sa koncom 80. rokov 20. stor.
Albiez-le-Jeune

Poloha

Obec má rozlohu 12,45 km². Najvyšší bod je položený 2 428 m n. m. a najnižší bod 714 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Savignac-les-Ormeaux

Poloha

Obec má rozlohu 28,31 km². Najvyšší bod je položený 2 789 m n. m. a najnižší bod 665 m n. m.

Obyvateľstvo

Počet obyvateľov obce je 409 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jurošovský vrch

Polohopis

Nachádza sa približne 2 km severozápadne od centra mesta Čadca, nad mestskou časťou Podzávoz. Leží na juhovýchodnom okraji Predných vrchov a zároveň tvorí východnú hranicu Turzovskej vrchoviny (na východ nadväzujú Kysucké Beskydy).
Jurošovský vrch je súčasťou horského masívu s najvyšším vrcholom Grúň (630 m n. m.), ktorým leží asi 1 km západne. Zo severne orientovaných svahov odvádzajú vodu horské potoky do Milošovského potoka a odtiaľ do Čierňanky, z južných svahov voda putuje do rieky Kysuca.

Prístup

Cez oblasť Jurošovského vrchu nevedie značkovaný chodník. Najľahší prístup na vrchol je po lesnej ceste z osady u Juroši. Ďalšie možné prístupy sú po lesných cestách z Podzávozu, Milošovej a Rakovej.